**LLU 1. KURSA STUDENTU SACENSĪBU NOLIKUMS 2016./2017. STUDIJU GADĀ**

**I Mērķis un uzdevumi**

1. Veicināt studējošās jaunatnes garīgo un fizisko spēju harmonisku attīstību, ieaudzināt nepieciešamību sevi fiziski pilnveidot.

2. Noskaidrot LLU sportiskāko fakultāti starp pirmkursniekiem vīriešu un sieviešu grupās.

3. Apzināt LLU izlašu potenciālos dalībniekus, kuri varēs pārstāvēt savas fakultātes LLU 26. Universiādē, kā arī Latvijas Lauksaimniecības universitāti LASS (Latvijas Augstskolu sporta savienības) 27. Universiādē.

**II Vieta un laiks**

Sacensības notiek LLU sporta bāzēs laika posmā no 2016. gada 7. - 28.septembrim.

**III Organizatori**

Sacensības vada LLU Sporta centrs, sadarbībā ar LLU Pirmkursnieku sacensībās iekļauto sporta veidu pārstāvjiem.

**IV Dalībnieki**

Pirmkursnieku sacensībās piedalās dienas nodaļas studenti, kuri studijas LLU sākuši 2016. gada rudenī.

**V Sacensību programma, kārtība un vērtēšana**

1. Sacensības notiek sieviešu un vīriešu grupās. Sieviešu grupā: vieglatlētikā, volejbolā, basketbolā, peldēšanā, minifutbolā, badmintonā un galda tenisā.Vīriešu grupā: minifutbolā, vieglatlētikā, volejbolā, basketbolā, peldēšanā, un svaru stieņa spiešanā guļus, badmintonā un galda tenisā.

2. Pirmkursnieku turnīra kopvērtējumā uzvarētājus nosaka atsevišķi sieviešu un vīriešu grupās, vērtējot 7 sporta veidus sievietēm un 8 sporta veidus vīriešiem. Par iegūtu 1.vietu, katrā no sporta veidiem, fakultātei tiek piešķirti 8 punkti, par katru nākamo pozīciju par punktu mazāk.

2.1. Vienāda punktu skaita gadījumā augstāku vietu iegūst fakultāte ar lielāku pirmo vietu skaitu, ja arī tas ir vienāds, tiek skatītas otrās, trešās u.t.t vietas.

2.2. Ja sacensībās piedalās pārstāvētajā fakultātē nereģistrēts dalībnieks, komanda attiecīgajā sporta veidā tiek diskvalificēta.

2.3. Protestu iesniegšana rakstiskā veidā iespējama līdz sacensību beigām vai nākamajā dienā pēc sacensībām attiecīgā sporta veida galvenajam tiesnesim, kurš tālāk to nodod Sporta centrā. Protests tiek izskatīts 3 dienu laikā.

**VI Apbalvošana**

Godalgoto vietu ieguvējus individuāli un komandām apbalvo ar diplomiem. Kopvērtējumā visu trīs godalgotovietuizcīnījušās fakultātes sieviešu un vīriešu grupās apbalvo ar kausiem.

**VII Pieteikumi**

1. Pieteikumi individuālajos sporta veidos izsakāmi mutiski sacensību vietā pie sacensību galvenā tiesneša.

2. Komandu pieteikumi sporta spēlēm iesniedzami rakstiskā veidā A4 lapas formātā (vēlams datorrakstā vai skaidri salasāmā rokrakstā). Pieteikumu iesniedz attiecīgā sporta veida sacensību galvenajam tiesnesim.

2.1. Pieteikumā jānorāda fakultātes nosaukums, kā arī visu dalībnieku vārdi un uzvārdi.

**VIII Izspēles kārtība**

1. Individuālajos sporta veidos sacensības norit atbilstoši katra sporta veida specifikai.

2. Komandu sporta veidos fakultātes pirms sacensību sākuma tiks sadalītas divās apakšgrupās, vērtējot iepriekšējā gada Pirmkursnieku sacensību rezultātus.

**IX PIRMKURSNIEKU SPORTA VEIDU NOSACĪJUMI**

**BASKETBOLS** - Fakultāti pārstāv viena komanda vīriešu un viena komanda sieviešu konkurencē. Vīriešu komandu sastāvā 3 spēlētāji un 2 rezervisti. Sieviešu komandu sastāvā 4 spēlētājas un 1 rezerviste. Sacensību norises formāts tiek noteikts pirms spēļu sākuma, atkarībā no pieteikto komandu skaita.

**VOLEJBOLS** - Fakultāti pārstāv viena komanda vīriešu un viena komanda sieviešu konkurencē. Sastāvā drīkst būt pieteikti ne mazāk kā 6 un ne vairāk par 8 spēlētājiem. Sacensību norises formāts tiek noteikts atkarībā no pieteikto komandu skaita. Liela pieteikto komandu skaita gadījumā, spēles tiek aizvadītas ar noteiktu laika limitu. Uzvarētājs tiek noteikts pēc gūto punktu kopskaita brīdī, kad laiks ir beidzies. Ja brīdī, kad laiks beidzies, rezultāts ir neizšķirts, tiek spēlēts, līdz kāda no komandām iegūst 2 punktu pārsvaru.

**SMAGATLĒTIKA** - Sacensības notiek svaru stieņa spiešanā guļus vīriešu un sieviešu konkurencē, dalībnieku skaits neierobežots. Svara kategorijas tiek noteiktas atkarībā no pieteikto dalībnieku skaita. Sieviešu konkurencē uzrādītie rezultāti kopvērtējuma konkurencē netiks ieskaitīti, bet godalgoto vietu ieguvējas tiks apbalvotas ar diplomiem.

**FUTBOLS** - Fakultāti pārstāv viena komanda gan vīriešu, gan sieviešu konkurencē. Sastāvā 5 laukuma spēlētāji, vārtsargs un 2 rezervisti. Sacensību norises formāts un spēļu ilgums tiek noteikts sacensību vietā, atkarībā no pieteikto komandu skaita.

**VIEGLATLĒTIKA** - Dalībnieku skaits neierobežots. Viens dalībnieks drīkst piedalīties 2 disciplīnās un stafetē. Vērtē katras fakultātes 8 labākos rezultātus gan vīriešu, gan sieviešu konkurencē. Sacensību programma sievietēm: 100m, 400m, 800m, lodes grūšana, tāllēkšana, šķēpa mešana, tāllēkšana. Vīriešiem: 100m, 400m, 1500m, lodes grūšana, šķēpa mešana, tāllēkšana. Apvienotajā vērtējumā (gan vīriešu, gan sieviešu kopvērtējuma iekaitē) tiks vērtēts veiklības stafetes skrējiens „Klīstošais students”.

**PELDĒŠANA** - Fakultāti pārstāv neierobežots dalībnieku skaits. Viens dalībnieks drīkst piedalīties 2 disciplīnās un stafetē. Sieviešu sacensību programmā: 50m brīvais stils, 50m brass, 50m uz muguras un 4x50m stafete. Vīriešu sacensību programma: 50m brīvais stils, 100m brīvais stils, 100m brass, 100m uz muguras un 4x50m stafete. Vērtē 4 labākos rezultātus individuāli un stafetes rezultātus. Sacensības peldēšanā var tikt atceltas gadījumā, ja līdz norādītajam datumam LLU peldbaseinā vēl nebūs noslēgušies remontdarbi.

**BADMINTONS** – Sacensības notiek vīriešu un sieviešu konkurencē. Katru fakultāti pārstāv neierobežots skaits vīrieši un sievietes, kas piedalās vienspēļu turnīrā. Kopvērtējuma ieskaitē tiks vērtēti katras fakultātes trīs labākos rezultātus uzstādījušie spēlētāji.

**GALDATENISS** – Sacensības notiek vīriešu un sieviešu konkurencē. Katru fakultāti pārstāv 3 vīrieši un 3 sievietes, kas piedalās vienspēļu turnīrā. Kopvērtējuma ieskaitē tiks vērtēti katras fakultātes visi trīs rezultātus uzstādījušie spēlētāji, kas dos priekšrocību tām komandām, kuras uz sacensībām nokomplektēs pilnu sastāvu.

**Sporta spēļu pārstāvjiem nepieciešams saskaņot vienādas krāsas formastērpus. Sīkāka informācija: LLU Sporta centrā Raiņa ielā 1 (3. stāvā) vai pa e-pastu: mlindenbaums@inbox.lv**